Incipiente anno ab Incarnatione Domini M° C° L° VII°, indictione quinta, feria sexta, pridie nonas ianuarii, donnus Gotefridus Episcopus sacrauit altare sancti Laurentii in Ecclesia sancti Stephani Diuionensis, ibique posuit reliquias de osse ipsius sancti Laurentii, sancti Mammetis martiris, sancti Leodegarii martiris, sancte Genouefe uirginis. Tertio die idem in die Epiphanie, in eadem Ecclesia, sacrauit altare Dei Genitricis, quod est retro maius altare et de ipsa posite sunt ibi reliquie de cingulo eius, de ueste sancti Iohannis Baptiste, de barba sancti Petri, sancti Stephani prothomartiris, de Innocentibus.